Diari Oficial de la Generalitat Valenciana


Sumari del DOGV 3966, del 26-03-2001 (2001/2392)

ORDRE de 8 de març de 2001, de la Conselleria d'Agricultura, Pesca i Alimentació, per la qual es publiquen determinades línies pressupostàries i els imports globals màxims que financen per a l'any 2001 determinades subvencions gestionades per la Direcció General de Pesca i Comercialització Agrària.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3966

Data del DOGV
:   26-03-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/2392


Data del document
:   08-03-2001

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * agrupació de productors agraris
    * ajuda a l'agricultura
    * suport econòmic

ORDRE de 8 de març de 2001, de la Conselleria d'Agricultura, Pesca i Alimentació, per la qual es publiquen determinades línies pressupostàries i els imports globals màxims que financen per a l'any 2001 determinades subvencions gestionades per la Direcció General de Pesca i Comercialització Agrària. [2001/X2392]
  
L'article 47.11 del text refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indiquen la línia o línies de subvenció que les financen i l'import global màxim que s'hi destina. Aquests aspectes depenen de la llei anual de pressupostos, a hores d'ara, la Llei 12/2000, de 28 de desembre, de Pressupostos de la Generalitat Valenciana per a l'exercici 2001 (DOGV núm. 3.907, de 29.12.2000). Per això les bases aprovades amb anterioritat i que continuen vigents s'han d'adaptar a ella; no serà necessària l'adaptació en aquelles que han estat modificades després de l'entrada en vigor d'aquesta llei, atés que en aquest cas ja s'ha produït l'adaptació.
  
Per les raons exposades, vista la proposta del director general de Pesca i Comercialització Agrària, en l'exercici de les funcions que tinc atribuïdes,
  
ORDENE
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació esmentades en aquest article i gestionades per la Direcció General de Pesca i Comercialització Agrària es concediran, en l'exercici de l'any 2000, a càrrec de les línies de subvenció del programa 714.30 i pels imports globals màxims que s'indiquen, d'acord amb la Llei 12/2000, de 28 de desembre, de Pressupostos de la Generalitat Valenciana per a l'exercici de l'any 2001.
  
Programa 714.30. Industrialització i Comercialització Agrària
  
- Ordre de 16 de novembre de 1999, de la Conselleria d'Agricultura, Pesca i Alimentació, per la qual es regulen les ajudes establides en el Reial Decret 617/1998, de suport a les agrupacions de productors de creïlla de consum, no destinada a la indústria feculera (DOGV núm. 3.639, de 3.12.1999):
  
Línia pressupostària: T3027000
  
Import global màxim: 5.000.000 de pessetes (30.050,61 euros)
  
Termini de presentació d'instàncies: permanent
  
Termini de tramitació: 6 mesos
  
Efectes de l'acte presumpte: desestimatori
  
Línia pressupostària: T2891000
  
Import global màxim: 5.000.000 de pessetes (30.050,61 euros)
  
Termini de presentació d'instàncies: permanent
  
Termini de tramitació: 6 mesos
  
Efectes de l'acte presumpte: desestimatori
  
- Ordre de 3 de desembre de 1999, de la Conselleria d'Agricultura, Pesca i Alimentació, per la qual es dicten normes per a l'aplicació en la Comunitat Valenciana del règim comunitari d'ajudes a la constitució d'agrupacions de productors agraris (DOGV núm. 3.655, de 29.12.1999):
  
Línia pressupostària: T3119000
  
Import global màxim: 092.902.768 de pessetes (601.012,10 euros)
  
Termini de presentació d'instàncies: l'indicat en l'ordre de referència
  
Termini de tramitació: 6 mesos
  
Efectes de l'acte presumpte: desestimatori
  
- Ordre de 19 d'octubre de 1987, de la Conselleria d'Agricultura, Pesca i Alimentació, per la qual s'estableixen determinades ajudes a les organitzacions de productors de fruites i hortalisses (DOGV núm. 694, de 3.11.1987).
  
Línia pressupostària: T2373000
  
Import global màxim: 5.000.000 de pessetes (30.050,61 euros)
  
Termini de presentació d'instàncies: permanent
  
Termini de tramitació: 6 mesos
  
Efectes de l'acte presumpte: desestimatori
  
Línia pressupostària: T2091000
  
Import global màxim: 5.000.000 de pessetes (30.050,61 euros)
  
Termini de presentació d'instàncies: permanent
  
Termini de tramitació: 6 mesos
  
Efectes de l'acte presumpte: desestimatori
  
Article 2
  
1. La justificació de la realització de la conducta, activitat o inversió que es finance amb alguna de les subvencions a què fa referència aquesta ordre es realitzarà mitjançant la presentació de les corresponents factures i justificants de pagament, llevat que les bases reguladores de l'ajuda pública de què es tracte establisquen una forma distinta.
  
2. El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública conformement amb les seues bases reguladores. En el supòsit de subvencions plurianuals es justificarà, en cada any o exercici pressupostari, per l'import de l'anualitat corresponent.
  
Article 3
  
Les ajudes regulades per totes les disposicions d'aquesta ordre es tramitaran d'acord amb les pròpies bases reguladores i, subsidiàriament, pel que es disposa en el Reial Decret 2.225/1993, de 17 de desembre, pel qual s'aprova el reglament de procediment per a la concessió d'ajudes i subvencions públiques, i en la Llei 30/1992, de Règim Jurídic de les Administracions Públiques i del Procediment Administratiu Comú.
  
Article 4
  
En totes les ajudes regulades en aquesta ordre, serà procedent el reintegrament de les quantitats percebudes i l'exigència de l'interès de demora des del moment del pagament de la subvenció en els casos següents:
  
a) Incompliment de l'obligació de justificació.
  
b) Obtenir la subvenció sense complir les condicions que s'hi requereixen.
  
c) Incompliment de la finalitat per a la qual es va concedir la subvenció.
  
d) Incompliment de les condicions imposades als beneficiaris amb motiu de la concessió de la subvenció.
  
DISPOSICIÓ FINAL
  
Aquesta ordre vigeix des de l'endemà de la publicació en el Diari Oficial de la Generalitat Valenciana.
  
València, 8 de març de 2001
  
La consellera d'Agricultura, Pesca i Alimentació,
  
M. ÀNGELS RAMON-LLIN I MARTÍNEZ